|  |  |
| --- | --- |
|  | ***Nagyigmándi Közös Önkormányzati Hivatal***  2942 Nagyigmánd, Kossuth Lajos u. 2.  Tel.: 34/556-495 Fax: 34/556-499 [E-aljegyzo@nagyigmand.hu](mailto:E-aljegyzo@nagyigmand.hu) |

506-8/2025. Egyebek a). napirend

**Előterjesztés**

**Nagyigmánd Nagyközség Önkormányzat Képviselő-testülete**

**2025. május 28-i ülésére**

**Tárgy:** A Nagyigmánd és Környéke Közoktatási és Szociális Társulás társulási megállapodásának módosítása

**Tisztelt Képviselő-testület!**

A Nagyigmánd és Környéke Közoktatási és Szociális Társulás 2013. július 1. napján alakult meg. Jelenleg 5 tagja van, Bana, Csém, Csép, Kisigmánd Községek Önkormányzatai és Nagyigmánd Nagyközség Önkormányzata.

A társulás az Mötv. 13. § (1) bekezdésében felsorolt feladatok közül az az óvodai ellátás, valamint a szociális, gyermekjóléti szolgáltatások és ellátások feladatok közül az időskorúak, nappali intézményi ellátása (Idősek Klubja), házi segítségnyújtás, étkeztetés, gyermekjóléti szolgáltatás, családsegítés feladatokat látja el. Ezen feladatokat a Nagyigmándi Kincseskert Óvoda és a Nagyigmándi Területi Szociális Gondozási Központ megnevezésű intézmények útján végzi.

Nagyigmánd Nagyközség Képviselő-testülete ezért 23/2025. (III.19.) számú képviselő-testületi határozatával kezdeményezte a Nagyigmánd és Környéke Gondozási Központ megszüntetését, új költségvetési szervet alapítását Nagyigmánd és Környéke Alapszolgáltatási Központ elnevezéssel, valamint az NKKSZT Társulási Megállapodásának módosítását, kiegészítve azt a közös fenntartású új intézmény, a Nagyigmánd és Környéke Alapszolgáltatási Központ nevével.

Elkészítettük a Nagyigmánd és Környéke Alapszolgáltatási Központ alapító okiratának és a Nagyigmándi Területi Szociális Gondozási Központ megszüntető okiratának tervezetét.   
A megszüntető illetve az alapító okiratot az alapító szerv jogutódja, Nagyigmánd Nagyközség Önkormányzat Képviselő-testülete kiadta.

Az új intézmény társulás útján történő fenntartása érdekében kezdeményezzük az NKKSZT Társulási Megállapodásának 4. számú módosítását és az egységes szerkezetbe foglalt Társulási Megállapodás elfogadását.

Tekintettel arra, hogy a korábbi módosítások óta változott

* a tagtelepülések lakosságszáma
* a tagtelepülések polgármestereinek neve
* a Komárom-Esztergom Megyei Kormányhivatal megnevezése

javaslom a Társulási Megállapodáson ezen változások átvezetését is.

Javasoljuk a Társulás feladatainak bővítését a demens ellátással.

A Társulási Megállapodásának 4. számú módosítását és az egységes szerkezetbe foglalt Társulási Megállapodást Nagyigmánd Nagyközség Önkormányzat Képviselő-testületének, Bana Község Önkormányzat Képviselő-testületének, Csém Község Önkormányzat Képviselő-testületének, Csép Község Önkormányzat Képviselő-testületének, Kisigmánd Önkormányzat Képviselő-testületének kell elfogadnia.

Kérem a Tisztelt Testületet, hogy az előterjesztést megvitatni és a szükséges határozatot meghozni szíveskedjen.

Nagyigmánd, 2025. május 19.

Hajduné Farkas Erika

polgármester

**Határozati javaslat:**

Nagyigmánd Nagyközség Önkormányzata Képviselő-testülete a Nagyigmánd és Környéke Közoktatási és Szociális Társulás Társulási megállapodásának 4. számú módosítását és az egységes szerkezetű Társulási Megállapodást 2025. július 31-i hatállyal elfogadja.

*Felelős:* Hajduné Farkas Erika polgármester

*Határidő:* 2025. június 15.